Diari Oficial de la Generalitat Valenciana


Sumari del DOGV 2525, del 08-06-1995 (1995/835006)

DECRET 93/1995, de 16 de maig, del Govern Valencià, pel qual es declara d'utilitat pública i execució urgent la concentració parcel·lària de la zona de la Cañada de Arriba, a Jarafuel.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/93/dof/vci/html**

### Dades del document

Número de DOGV
:   2525

Data del DOGV
:   08-06-1995

Secció del DOGV
:   DISPOSICIONS GENERALS

Número del document
:   1995/835006


Data del document
:   16-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Decret

DECRET 93/1995, de 16 de maig, del Govern Valencià, pel qual es declara d'utilitat pública i execució urgent la concentració parcel·lària de la zona de la CaÑada de Arriba, a Jarafuel.   
La necessitat de realitzar una reestructuració de la propietat simultàniament amb la millora de la xarxa de camins i sanejament de les terres de la CaÑada de Arriba del terme municipal de Jarafuel, posada de manifest pels agricultors de la zona en la sol·licitud dirigida a la Conselleria d'Agricultura, Pesca i Alimentació, ha motivat la realització, per part dels serveis territorials de València, de la Direcció General d'Estructures Agràries i Desenvolupament Rural, d'un estudi sobre les circumstàncies i possibilitats tècniques que concorren en la zona esmentada. D'aquest estudi es deriva la conveniència de dur a terme la concentració parcel·lària per raó d'utilitat pública, d'acord amb el contingut del Pla Director d'Infraestructures i Desenvolupament Rural de les zones de l'interior del territori valencià.  
Per això, a proposta del conseller d'Agricultura, Pesca i Alimentació, formulada d'acord amb la Llei de Reforma i Desenvolupament Agrari, de 12 de gener de 1973, i amb la deliberació prèvia del Govern Valencià en la reunió del dia 16 de maig de 1995,  
DECRETE:  
Article primer  
Es declara d'utilitat pública i execució urgent la con-centració parcel·lària de la zona de la CaÑada de Arriba de Jarafuel.  
Article segon  
El perímetre d'aquesta zona està format, en principi, pels paratges de Jarafuel i Zarra determinats pels límits següents:  
Nord: partint de les immediacions del quilòmetre 1,5 de la carretera de Jarafuel a Carcelén, seguint per les faldes del Puntal de la Cruz i del Puntal del Conejo, vorejant La CaÑadilla i seguint per les faldes d'El Quemado, El Collado de las Minas i El Cerro de los Tres Mojones fins a la carrerada de Las Canalizas i el camí d'El Mojón.  
Oest: el camí d'El Mojón.  
Sud: des del camí d'El Mojón, per les faldes de les muntanyes del Pico Colorado, la lloma de Los Cerricos, fins a la carretera esmentada de Jarafuel a Carcelén entre els quilòmetres 6 i 4, i seguint per les faldes de Las Atalayas fins a El Hondón.  
Est: partint d'El Hondón, vorejant el barranc aproximadament en les direccions que determinen la casa de Vicentón amb la de La Perdiz i Casas Nuevas, fins al punt de partida en el quilòmetre 1,5 de la carretera de Jarafuel a Carcelén.  
Article tercer  
L'eficàcia d'aquest decret, pel que fa als treballs de concentració parcel·lària i les obres annexes, queda condicionada a la declaració d'impacte ambiental favorable, conformement amb el que es disposa en el Decret 162/1990, de 15 d'octubre, del Govern Valencià, pel qual es va aprovar el reglament per a l'execució de la Llei 2/1989, de 3 de març, de la Generalitat Valenciana, d'Impacte Ambiental.  
DISPOSICIONS FINALS  
Primera  
Es faculta la Conselleria d'Agricultura, Pesca i Alimentació perquè dicte les disposicions complementàries que regiran l'execució del que es disposa en aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI